09/07/2019 | Administración LocalMunicipal
Oleiros
Secretaría Xeral
Creación Comisións Informativas

Polo Concello Pleno en sesión extraordinaria celebrada o dia 27 de xuño do 2019, adoptouse o seguinte acordo que se transcribe e se publica en virtude do estabrecido nos artigos 9 da Lei 40/2015, do 1 de Outubro do Réxime Xurídico do Sector Público e artigos 43,44 e 114 e seguintes do Real Decreto 2586/1986, do 28 de Novembro: “Punto 12.- Adopcion, de acordo, se procede da creación e composición das comisións informativas permanentes “1.- O artigo 38 do Real decreto 2568/1986 dispón que dentro dos trinta días que sigan á data de constitución da Corporación o Pleno deberá tomar, entre outros, o acordo de creación e composición das comisións informativas permanentes.2.- O artigo 48 do Regulamento orgánico do Concello (ROM) e o artigo 125 do Real Decreto 2568/21986, do 28 de novembro, dispoñen que as comisións informativas permanentes estarán integradas exclusivamente por membros da Corporación e terán por obxecto o exame, estudio e consulta dos asuntos que se sometan ó Pleno da Corporación ou á Xunta de Goberno Local, cando esta última exerza atribucións delegadas polo Pleno.3.- O artigo 41 do ROM establece que as comisións informativas permanentes estarán presididas polo alcalde da Corporación e un representante da cada grupo político, que disporán de voto ponderado.4.- O artigo 39 do ROM establece que por acordo plenario que así o estableza, a Comisión Especial de Contas, poderá actuar como comisión informativa permanente para os asuntos de Economía e Facenda, así como outros que poidan encomendárselle. Considérase conveniente, por razóns de eficacia, que a Comisión Especial de Contas funcione ó tempo como comisión informativa permanente para os asuntos de economía e facenda, así como de urbanismo e medio ambiente.5.- De conformidade co artigo 43 do ROM, corresponderá á presidencia das comisións informativas permanentes fixar a periodicidade das súas sesións ordinarias. Por todo o ata aquí exposto, e a proposta da presidencia da Corporación, o Pleno acorda: Primeiro.- Crear as seguintes comisións informativas permanentes: A.- Comisión informativa para asuntos de competencia plenaria, que actuará simultaneamente como Comisión especial de contas, ó abeiro do artigo 39 do ROM Corresponderalle o coñecemento, estudio e informe dos asuntos que se dirixan ó Pleno da Corporación e como Comisión especial de contas, corresponderalle o informe, exame e estudio das contas orzamentarias e extra orzamentarias do Concello que deba aprobar o Pleno, en conformidade coa normativa sobre Facendas Locais. Segundo.- A comisión informativa estará integrada polos seguintes membros: Presidente.- O alcalde ou concelleira ou concelleiro en quen delegue Vogais: Un representante (titular e suplente) do Grupo municipal “Alternativa dos Veciños”. Un representante (titular e suplente) do Grupo municipal “Popular”. Un representante (titular e suplente) do Grupo municipal “Socialista”. Un representante de cada formación política integrante do Grupo municipal “Mixto”. Secretario/a: O secretario/a do concello ou persoa en quen delegue. Terceiro.- Notificar esta acordo aos diferentes grupos políticos municipais, facéndolles saber que deberan designar aos seus representantes na comisión, de conformidade co disposto no artigo 42 do Regulamento orgánico municipal (ROM) do Concello de Oleiros, as comisións informativas permanentes estarán presididas polo Alcalde e integradas por un vocal titular por cada grupo político, que terá voto ponderado, que serán designados polos respectivos grupo políticos mediante escrito dirixido á alcaldía no que designarán ó vocal titular e ó suplente, e do que se dará conta ó Pleno da Corporación. Cuarto.- As referencias que contén este acordo a preceptos de normas concretas entenderanse feitas de xeito automático ós preceptos das normas que as modifiquen ou substitúan. Quinto.- Contra este acordo, por ser un acto que pon fin á vía administrativa, poderá interpoñer o recurso potestativo de reposición ante o mesmo órgano administrativo que a dita no prazo DUN MES que comezará a contar desde o dia seguinte ao da recepción da notificación, de conformidade cos artigos 123 e 124 da Lei 39/2015, de 1 de outubro, do procedemento administrativo común das administracións públicas (LPACAP). Tamén poderá interpoñer o recurso contencioso-administrativo perante os xulgados do contencioso-administrativo da cidade da Coruña, no prazo de DOUS MESES que comezarán a contar desde o dia seguinte ao da recepción da notificación, de conformidade co disposto na Lei 29/98 de 13 de xullo da xurisdición contencioso-administrativa. Todo isto sen perxuízo da facultade de interposición do recurso extraordinario de revisión cando concorra algunha das circunstancias previstas no artigo 125 da antedita Lei 39/2015 de 1 de outubro, LPACAP de formular a solicitude á que se refire o artigo 106.1 da citada Lei, ou de interpoñer aqueloutros que estime procedentes.” Oleiros 3 de xullo do 2019 O ALCALDE, Angel García Seoane